Рөстәм Хуҗин (1972)

*Бу [[футбол]]чы турында мәкалә, рәссам турында [[Рөстәм Хуҗин (1975)|биредә]] укыгыз.

*'Рөстәм Әгъзам улы Хуҗин** ([[1972 ел|1972 елның]] [[30 гыйнвар|30 гыйнвары]], ) — Россия футболчысы, тренер, Россияның беренче дивизионы җиңүчесе (2003, [[Пермь]] «[[Амкар (футбол клубы, Пирем)|Амкар]]»ы составында), РФ икенче дивизионының «Үзәк» зонасы җиңүчесе (1996, [[Мәләкәс]] «Лада»сы составында, 1997, [[Казан]] «[[Рубин (футбол клубы, Казан)|Рубин]]»ы составында), «[[Рубин-2 (футбол клубы, Казан)|Рубин-2]]» (2007), «[[Амкар (футбол клубы, Пире''м)|Амкар]]» (2012—2013), «[[Нефтехимик (футбол клубы, Түбән Кама)|Нефтехимик]]» (2013—2016) футбол клубларының баш тренеры.

== Тормыш юлы ==
Рөстәм Хуҗин 1972 елның 30 гыйнварында [[Казан|Казанда]] туа. 1988 елдан башлап Казан «[[Рубин (футбол клубы, Казан)|Рубин]]»ы өчен ил беренчелекләрендә уйный. 1993 елгы сезон барышында [[Волгоград|Волгоградның]] «[[Ротор (футбол клубы, Волгоград)|Ротор]]»ына күчә, әмма сезон азагына кадәр Казан клубына кире арендага бирелә. Шул ук елны «[[КАМАЗ (футбол клубы, Яр Чаллы)|КАМАЗ]]» уенчылары базасында төзелгән Россия студентлар җыелма командасы составында [[Баффало|Баффалода]] ([[Америка Кушма Штатлары|АКШ]]) узган җәйге [[Универсиада|Универсиаданың]] футбол турнирында катнаша.

1994 елдан «Ротор» өчен чыгыш ясый башлый. 1994/95 елгы [[УЕФА Аурупа лигасы|УЕФА Кубогының]] Волгоград клубы өчен «Нант»ка каршы кунак матчында уйный (0:3). Яңа тренер Виктор Прокопенко аны составка куйудан туктагач, клубтан китә. 2000 елда «[[Амкар (футбол клубы, Пирем)|Амкар]]» белән контрактка кул куя һәм шунда ук, Станислав Красулинны алмаштырып, команданың төп сул сакчысы була. Бер елдан команда капитаны була.

2005 елда «Рубин»га әйләнеп кайта. 2006 елның 19 августында «[[Ростов (футбол клубы, Дондагы Ростов)|Ростов]]» — «Рубин» дублерлары чемпионатының 16 нчы туры матчының 7 нче минутында Хуҗин авыр җәрәхәт ала (аяк сына). Сезон ахырына кадәр сакчы яңадан торгызыла алмый һәм карьерасын тәмамлау турында карар кабул итә.

=== Тренер карьерасы ===
Уенчының карьерасын тәмамлагач, Тренерларның югары мәктәбенә укырга керә һәм А категорияле тренерлык лицензиясен ала. 2007 елның 10 сентябрендә [[Олег Нечаев]] урынына «[[Рубин-2 (футбол клубы, Казан)|Рубин-2]]» командасының баш тренеры итеп билгеләнә. Хуҗин җитәкчелегендәге беренче матчларның берсендә «Рубин-2» дивизион лидерын [[Сембер|Сембернең]] «Волга» командасын 1:0 исәбенә ота. Сезон ахырына кадәр калган вакыт эчендә команда яңа тренер белән 7 очко җыя. «Рубин-2» икенче дивизионның Урал/Идел буе зонасы турнир таблицасында соңгы урынны ала.

2009 елның 21 гыйнварында «[[Амкар (футбол клубы, Пирем)|Амкар]]» яшьләр командасының баш тренеры итеп билгеләнә. Беренче сезонда команда футбол буенча Россия яшьләр беренчелегендә 8 урынны яулый. Киләсе сезон яшьләр «Амкар»ы өчен уңышлырак була: команда турнирның көмеш медальләрен яулый. 2011 елның 14 гыйнварында беренче команданың өлкән тренеры итеп билгеләнә, әмма бер айдан да кимрәк вакыт эчендә Горан Алексичка алмаштырыла.

2012 елның 11 июнендә «[[Ростов (футбол клубы, Дондагы Ростов)|Ростов]]»ка киткән Миодраг Божович урынына Рөстәм Хуҗин «Амкар»ның баш тренеры вазифаларын башкаручы итеп билгеләнә. Ике атнадан, беренче укыту-тренировка җыены вакытында, клуб президенты Геннадий Шилов Хуҗинның команданың өлкән тренеры булып калуын игълан итә. Хуҗинның PRO лицензиясе булмау сәбәпле, баш тренер итеп [[Украина]] Армиясенең запастагы подполковнигы Николай Трубачев билгеләнә. 2013 елның гыйнварында PRO лицензиясенә уку курсына керү сәбәпле, Хуҗин [[Русиянең Футбол Премьер-Лигасы|Премьер-лига]] командаларының баш тренеры булу хокукын ала. 2013 елның 17 гыйнварыннан «Амкар»ның баш тренеры була. 2013 елның 14 июнендә отставкага җибәрелә.

== Казанышлар ==
**«Амкар» (Пермь)**

* Россия беренчелегенең беренче дивизионы җиңүчесе: 2003;
* Пермь өлкәсенең иң яхшы футболчысы: 2001;
* [[Пермь крае|Пермь өлкәсенең]] өченче иң яхшы футболчысы (2): 2002, 2003;

**«Ротор» (Волгоград)**

* Россия Кубогы финалчысы (1): 1994/95

**«Лада» (Мәләкәс)**

* Россиянең икенче дивизионындагы «Үзәк» зонасы җиңүчесе (1): 1996;

**«Рубин» (Казан)**

* Россиянең икенче дивизионындагы «Үзәк» зонасы җиңүчесе (1): 1997;

**Тренер буларак'''

* Яшьләр командалары беренчелегенең көмеш призеры: 2010.

## Искәрмәләр

Төркем:«Рубин» футбол клубы
Төркем:Русия футболчылары
Төркем:Футбол тренерлары